અગાઉ મેં લખેલું છે કે ભગવાનની કલ્પના ભયમાંથી પેદા થઈ છે. જીવનની અનિશ્ચિતતા ભગવાન તરફ દોરી જતી હોય છે. ભયભીત મનોદશા ભગવાનને પોકારો કરતી હોય છે. નિઃસહાયતા ભગવાનને માનવા પ્રેરતી હોય છે કે કોઈ આવે ને બચાવે. ફોલ્સ પોજીટીવ એરર વિષે આપણે જાણી ચૂક્યા છીએ. ધર્મ એ વારંવાર ફોલ્સ પોજીટીવ એરર કરતા રહેવાનું પરિણામ છે. પણ જ્યાં સલામતી હોય, નિઃસહાયતા ઓછી થતી જાય, જ્યાં કુદરતના પરિબળોની વૈજ્ઞાનિક સમજ વધતી જાય ત્યાં પછી ફોલ્સ પોજીટીવ એરર કરીને ભગવાનને માનવાનું, ધર્મોને માનવાનું ઓછું થતું જતું હોય છે તે હકીકત છે.